钦定古今图书集成/方舆汇编/职方典/第1351卷 > 肇庆府驿递考 府志
## 钦定古今图书集成/方舆汇编/职方典/第1351卷 > 肇庆府驿递考 府志

本府。〈高要县附郭。〉

崧台驿　水马驿　在城西。宋景定间，郡守包拯创建。明洪武二年，知府步从信迁于城东一里，临江。成化六年，知府黄瑜复建于城西旧址，隔街东南置厩。弘治间，知府黄颙虑驿前为潦所啮，乃伐巨石筑台及甬路以防之。嘉靖间，知府袁载复甃石为道，近岁沙壅。

《水路》崧台驿：“下水一百二十里，至三水县西南驿。” “上水一百二十里，至新村一百里，至寿康驿一百里，至麟山驿七十里，至梧州府门驿。” “陆路崧台驿八十里，至腰古驿五十里，至新兴县。旧有新昌驿，今移置泷水驿。新兴县七十里，至独鹤驿一百二十里，至恩平县。旧有恩平驿，今移置黹沟驿。恩平县七十里，至莲” 塘驿，六十里，至阳江县。旧有西平驿，今移置“平实驿。” 阳江县六十里，至乐安驿，六十里，至太平驿，九十里，至电白县。恩平县一路，六十里，至开平县。蚬冈驿。乐安驿一路，九十里，至阳春县。

按新昌、恩平、西平三驿之移为罗定州也，驿路初辟，山迳崎岖，使者多不乐趋，卒由旧路。万历十二年，府议设，复“新昌” 、“恩平二驿” ，议不行。今为公馆。

新村驿　水驿在县西百二十里。旧在德庆州站湾。明洪武五年，驿丞林德秀移置于悦城水口，与悦城巡司并隶一人。崇祯二年，奉文裁革归并。旧有河洎所，在城东二里龙津坊。“洪武十四年，河泊王应祖、陈九奇建。宣德元年，河泊萧昉增修。嘉靖间，河泊李岘重建。” 今裁，以崧台驿摄之。

《东路》：“自府前会通铺，一十里至黄冈铺，一十里至蓝塘铺，一十里至水基铺，一十里至茅冈铺，一十里至蚬冈铺，一十里至白石铺，一十里至山田铺，一十里至桂峰铺，一十里至大田铺，一十里至曾村铺，一十里至监津铺，接四会县罗坑铺。” 黄冈铺分路，“一十里至鼍冈铺，一十里至龙冈铺，一十里至赤冈铺，接高明县安居铺。” “南路自会通铺一十里至青湾铺，一十里至定冈铺，一十里至马鞍铺，一十里至沙田铺，一十里至罗络铺，一十里至白沙铺，接东安县罗苛铺。”

《西路》“自会通铺，一十里至桂林铺，一十里至三溶铺，一十里至小湘铺，一十里至茶湾铺，一十里至花冈铺，一十里至都偃铺，一十里至禄步铺，一十里至大湾铺，一十里至新村铺，接德庆州奇槎铺。” 今自桂林以下九铺皆裁革，从水传递，自崧台驿至新村驿达寿康驿。

四会县

南路自县前铺一十里至罗坑铺，接高要县监津铺。

《东路》“自县前铺，一十里至清风铺，一十里至甘径铺，一十里至卢峰铺，一十二里至三江铺，接三水县仙峒铺。”

《西路》：自县前铺二十里接广宁县，橄榄铺新兴县。

腰古驿　在县北五十里芙容都。洪武九年，驿丞谢英建。旧无城，屡被猺劫。弘治八年，都御史邓廷瓒城之。

独鹤驿　在县东七十里静德都。明洪武元年，驿丞谭简建。隆庆四年，知县邓应平改建石城。周一百三十丈，高二丈九尺。门二，敌楼三，窝铺六。

《东路》“自县前总铺，一十里至十里铺，一十里至绵村铺，一十里至白土铺，一十里至布劳铺，一十里至木档铺，一十里至慈云铺，接恩平县松田铺。”

《南路》“自总铺一十里至山口铺，一十里至立将铺，接阳春东安岐界。”

北路：“自总铺一十里至庞村铺一十里，至土桥铺一十里，至桐村铺一十里至津头铺一十里。”

至罗苛铺，接高要县白沙铺，凡十四铺。按津头罗苛原属阳春，今图里巳割，东安二铺司兵工食仍在阳春编给。

阳春县

乐安驿　在城南九十里阳江县境内。明成化间，按察使陶鲁以阳江下寮铺路沮洳，行者不便，檄知县丘祥徙建于此。隆庆五年，知县熊烈与阳江知县王仲城之，周二百丈。万历四年，驿丞邹朝献增修。十四年复修。十六年，知县张文诰重修城墙，易之以砖。

《北路》“自县前铺四十里至青石铺，四十里至那乌铺，四十里至云林铺，接新兴县界。”

《南路》“自县前铺三十里至山口铺，三十里至那旦铺，三十里至乐安驿。”

西路通东安富林，原有“那银” 一铺，由云林四十里至阳江县。

阳江县

太平驿　马驿，在县西一百一十里。宋建大墟站。明洪武初，改太平驿。十二年，徙今地。嘉靖四十五年，城之。周三百零六丈，东西两门。隆庆五年，抚猺同知郭文通议立县于此，不果。

莲塘驿　马驿，在县东北六十里东山之阳。明洪武元年建。嘉靖三十三年，佥事林应奎城之。周三百零六丈，高一丈二尺，厚一丈，池深九尺，阔一丈。旧有西平驿，在城东三十步。万历五年移置平窦驿。又有海陵巡检司，在城西南二十里，正统七年立。又有河泊所，在县西一里鼍江之滨，洪武十年建，万历九年裁并县铺按《县志》有四驿：乐安驿今属阳春西平驿，万历四十二年知县蔡士适移置北门外，今为公馆。

东路：“自总铺一十里至长亭铺，一十里至官山铺，一十里至那雕铺，一十里至平村铺，一十里至甘濠铺，一十里至莲塘铺，有驿。一十里至山口铺，一十里至那龙铺，一十里至那柳铺，接恩平阶山铺。”

《西路》：“自总铺一十里至归善铺，一十里至下寮铺，一十里至太平铺，一十里至茶水铺，一十里至乐安铺，有驿。一十里至叶榕铺，一十里至平望铺，一十里至南丰铺，一十里至麻思铺，一十里至长岐铺，一十里至丹城铺，有驿。一十里至高冈铺，一十里至蒲牌铺，一十里至仁化铺，一十里至印山铺，一十里至分界铺” ，“接电白县。” 北路：自总铺三十里至新河铺，通阳春界。东南路：自总铺二十里至那苏铺，二十里至花村铺，一十里至表竹铺，一十里至那笃铺，一十里至那峰铺，一十里至海朗铺，达海朗所。西南路：自总铺一十里至北津铺，一十里至麻梨铺，一十里至安民铺，一十里至丰头铺，一十里至白水铺，一十里至马村铺，一十里至白石铺，一十里至合冈铺，一十里至寿长铺，达双鱼所。

高明县

自县前铺一十里至“安居铺” ，一十里至“迳口铺” ，接高要县“赤冈铺。”

恩平县

《东路》“自县前铺，一十里至十里铺，一十里至歇马铺，一十里至琅琦铺，一十里至庙子铺，接新会县官来铺。”

《南路》“一十里至白马铺，一十里至香山铺，一十里至阶山铺，接阳江县那柳铺。”

《北路》“一十里至石井铺，一十里至恩平铺，一十里至大湴铺，一十里至北峡铺，一十里至亭子铺，一十里至横桐铺，一十里至马陂铺，一十里至楼迳铺，一十里至都田铺，一十里至松田铺，接新兴县寺云铺，皆在旧城。”

广宁县

自县前铺二十里至中大铺，二十里至石涧铺，二十里至扶罗铺，二十里至鹿迳铺，二十里至曲水铺，二十里至程村铺，二十里至橄榄铺，接四会县前铺，《府志》旧载多二十三里，不合，今查。